**Adroddiad Prifysgol Wrecsam ar y Bwlch Cyflog Rhwng y Rhywiau 2024/25**

Mae ymrwymiad y Brifysgol i gydraddoldeb, amrywiaeth a chynhwysiant yn elfen ganolog o Strategaeth y Brifysgol, ac o fewn ein Cynllun Cydraddoldeb Strategol 24-28, un o’r amcanion cyffredinol o fewn y cynllun yw Meithrin dysgu cynhwysol ac amgylchedd gwaith sy’n meithrin diwylliant sy’n cefnogi ein staff a’n myfyrwyr; gan groesawu amrywiaeth a hyrwyddo teimlad o berthyn, a sicrhau cyfleoedd teg ar gyfer ein pobl. Mae’r prif amcanion yn cynnwys:

* Sicrhau bod prosesau derbyn, recriwtio a chynnydd yn deg ac yn eglur i’r holl staff a myfyrwyr, gan chwalu rhwystrau er mwyn gallu cefnogi pobl gydag anghenion amrywiol.
* Gweithredu strategaethau targed gyda’r nod o leihau a dileu bylchau tâl o fewn ein prifysgol, gan sicrhau iawndal teg i’r holl weithwyr, waeth beth yw eu nodweddion gwarchodedig.

Mae’r bwlch cyflog rhwng y rhywiau yn un o’r pethau rydym yn awyddus i’w fonitro, gwerthuso unrhyw wahaniaethau a nodwyd a datblygu cynllun gweithredu gyda’r camau gweithredu penodol yn ôl yr angen - 'Gweithredu strategaethau wedi’u targedu gyda’r nod o leihau a dileu bylchau tâl o fewn ein prifysgol, a sicrhau iawndal teg i’r holl weithwyr, waeth beth yw eu nodweddion gwarchodedig.

Bydd y cynllun gweithredu blynyddol yn cael ei adolygu a'i fonitro gan y Grŵp Gweithredu Cydraddoldeb ac Amrywiaeth, gydag adroddiad blynyddol ar y cynnydd a wnaed; wedi ei gyflwyno i Fwrdd Llywodraethwyr y Brifysgol a phwyllgorau priodol.

Mae’n orfodol, dan reoliadau, fod pob sefydliad sydd â mwy na 250 o weithwyr yn llunio adroddiad blynyddol ar eu bwlch cyflog rhwng y rhywiau. Mae’n rhaid i brifysgolion a chyrff eraill y sector cyhoeddus lunio adroddiad ar eu bwlch cyflog rhwng y rhywiau yn seiliedig ar ddata sy’n gyfredol ar 5 Ebrill bob blwyddyn. Mae’r bwlch mewn cyflog rhwng y rhywiau’n mesur y gwahaniaeth mewn cyflog rhwng dynion a merched ar draws y gweithlu cyfan, sy’n cynnwys swyddi o feintiau a lefelau gwahanol. Mae’r adroddiad hwn yn cyflwyno canlyniadau ein gofynion adrodd ar y bwlch cyflog rhwng y rhywiau, ac mae’n seiliedig ar ddata o 2024.

**Bwlch Tâl Fesul Awr**

Mae merched yn ennill £1 am bob £1 mae dynion yn ei ennill wrth gymharu canolrif tâl fesul awr yn y Brifysgol.  Mae canolrif tâl fesul awr merched 0% yn is na chyfradd y dynion.



llai

Dynion

Merched

Wrth gymharu cyfartaledd tâl fesul awr, mae cyfartaledd tâl fesul awr merched 7.7% yn is na dynion.

****